WICE เผยงบฯ Q2 กำไรลดลง 21% หลังรายได้จากการให้บริการลดลง
WICE เผยงบฯ Q2 กำไรลดลง 21% หลังรายได้จากการให้บริการลดลง โดยงบฯ Q2/58 กำไรสุทธิ 15.84 ล้านบาท ลดลง 21% จากปีก่อนที่มีกำไร 20.01 ล้านบาท ขณะที่ งวด 6 เดือนมีกำไร 27.37 ล้านบาท ลดลง 19% จากปีก่อนที่มีกำไร 34.00 ล้านบาท
13 ส.ค. 2558

บริษัท ไวส์ โลจิสติกส์ จำกัด (มหาชน) หรือ WICE รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 15.84 ล้านบาท หรือมีกำไรสุทธิ 0.04 บาทต่อหุ้น ลดลง 21% จากช่วงเดียวกันของปีก่อนที่มีกำไรสุทธิ 20.01 ล้านบาท หรือมีกำไรสุทธิ 0.05 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 27.37 ล้านบาท หรือ 0.06 บาทต่อหุ้น ลดลง 19% จากช่วงเดียวกันของปีก่อนที่มีกำไรสุทธิ 34.00 ล้านบาท หรือ 0.09 บาทต่อหุ้น
โดยผลการดำเนินงวด 3 เดือนที่มีกำไรลดลง เนื่องจากบริษัทมีรายได้จากการให้บริการลดลง และค่าใช้จ่ายในการบริหารเพิ่มขึ้นเล็กน้อย